เรื่องร้องเรียน (ความปลอดภัย) วันที่ 2022-11-22 13:08:58 — แขวงสายไหม เขตสายไหม กรุงเทพมหานคร
ตามพิกัดนะครับ บริเวณแยก คปอ. จะมีแท็กซี่เจ้าถิ่น จอดรับลูกค้าและเลือกลูกค้า แท็กซี่ที่จะมาจอดรับลูกค้าตรงบริเวณนี่ต้องมีการจ่ายเงินให้แท็กซี่เจ้าถิ่นหรือหัวหน้าวินแท็กซี่ ตรงจุดนี้ทำให้ แท็กซี่ขาจรที่ขับผ่านไปผ่านมา หรืออยากมาจอดรอรับผู้โดยสารที่ลงจากรถไฟฟ้าบริเวณแยก คปอ. ไม่กล้าจอดรับลูกค้า ซึ่งผมก็เป็นหนึ่งในแท็กซี่ที่วนมารับลูกค้าตรงนี้บ่อย ๆ มีความรู้สึกไม่ปลอดภัยและไม่ยุติธรรม ถ้าอยากมาจอดรับผู้โดยสารอย่างสบายใจต้องจ่ายเงินให้หัวหน้าวินแท็กซี่ ทั้ง ๆ ที่บริเวณนี้เป็นพื้นที่สาธารณะแต่มีกลุ่มตั้งตัวเป็นหัวหน้าวินและเก็บเงินครับ ผมไม่แน่ใจว่ามีทหารหรือตำรวจในพื้นที่เป็นแบ็คอยู่เบื้องหลังหัวหน้าวินตรงจุดนี้หรือไม่ครับ ถ้ายังไงอยากขอความช่วยเหลือให้มาทลายพวกวินแท็กซี่ที่ทำตัวเป็นเจ้าถิ่นและเก็บเงิน โดยไม่ยุติธรรมแบบนี้ครับ